Geometrii incerte-Ovidiu M. Curea

Autorul Ovidiu M. Curea, a publicat de-a lungul timpului poezii, eseuri, articole, proză scurtă, cronici literare. Titlul volumului de față mă face să mă gândesc la simbolistica geometriei dar nu pur științifică- matematic, ci la geometria aranjării în catalogul vieții al evenimentelor care au rămas trăiri ce simbolizează trecerea prin Eul nostru, al vieții, cu tot ce oferă ea. Incerte sunt pentru că se întrezăresc tot valoroase dar fără a urma un calendar al întâmplărilor.

Ele vin la final ca piese într-un puzzle formând peisajul. Proza scurtă cuprinsă aici este câmpia împlinirii pe care autorul se plasează în timp, acolo undeva unde a trăit ceva special, semnificativ, cu conotație de amintire, bine reliefată în bagajul întâmplării, dar nu oarecare, ci importante, șlefuite de trecerea timpului.

Ovidiu Curea face din folosirea detaliilor, dantele de lumină pe care le apreciază cu sufletul. Fac referire la Marinarul unde prezentarea căpitanului de vas E. M. este definitorie… cămașă albă, imaculată, pantalon negru, pantofi de aceeași culoare, bine lustruiți, voce de tenor, privire lunecoasă. Pe autor l-a răscolit trăirea sentimentului de compasiune și solidaritate, dar și de luptă împotriva minciunii, împotriva absurdului.

Doina Bârcă

Contents